Projektas


LIETUVOS RESPUBLIKOS VYRIAUSYBĖ

NUTARIMAS
DĖL MEDICININIŲ KLASTERIŲ RODIKLIŲ STEBĖSENOS PALAIKYMO IR PLĖTROS

Nr. 
Vilnius

Vadovaudamasi Lietuvos Respublikos sveikatos sistemos įstatymo 60 straipsnio 2 punktu ir Lietuvos Respublikos oficialiosios statistikos ir valstybės duomenų valdysenos įstatymo 5 straipsnio 2 dalies 6 punktu, Lietuvos Respublikos Vyriausybė nutaria: 
Pavesti:
. Valstybės duomenų agentūrai (toliau – VDA):
 palaikyti Valstybės duomenų valdysenos informacinės sistemos (toliau – VDV IS) ir atskirų asmens sveikatos priežiūros įstaigų informacinių sistemų bei Elektroninės sveikatos paslaugų ir bendradarbiavimo infrastruktūros informacinės sistemos (toliau – ESPBI IS) sąsajas ir per šias sąsajas teikti naujus duomenis, reikalingus sveikatos apsaugos ministro nustatytų medicininių klasterių rodiklių reikšmėms (toliau – rodiklių reikšmės) skaičiuoti; 
. tikrinti VDA pateiktus asmens sveikatos priežiūros įstaigų duomenis, skaičiuoti rodiklių reikšmes, užtikrinti duomenų atnaujinimą VDV IS, kai ESPBI IS ar asmens sveikatos priežiūros įstaigos informacinėje sistemoje ištrinami, pakeičiami ir (ar) į ją įvedami nauji duomenys;
. užtikrinti rodiklių reikšmių stebėsenos, duomenų apie apskaičiuotas rodiklių reikšmes ataskaitų formavimo ir saugojimo įrankio, įdiegto VDV IS, funkcionavimą bei valdyti prieigos prie šio įrankio teises (sukurti ir panaikinti šio įrankio naudotojų prieigos teises, juos apmokyti naudotis šiuo įrankiu);
. valstybės įmonei Registrų centrui teikti VDA reikiamus duomenis rodiklių reikšmėms apskaičiuoti VDA generalinio direktoriaus nustatyta tvarka;
. įstaigoms, priklausančioms specializuotos sveikatos priežiūros paslaugų klasteriams, teikti VDA reikiamus duomenis rodiklių reikšmėms apskaičiuoti VDA generalinio direktoriaus nustatyta tvarka.

